**แผนการจัดการเรียนรู้ที่ ๒**

รายวิชาพื้นฐาน ภาษาไทย เรื่อง ขุนช้างขุนแผน ตอน กำเนิดพลายงาม กลุ่มสาระการเรียนรู้ภาษาไทย

ชั้นประถมศึกษาปีที่ ๖ เวลา ๒ ชั่วโมง

สาระที่ ๑ การอ่าน

มาตรฐานการเรียนรู้

 มาตรฐาน ท ๑.๑ ใช้กระบวนการอ่านสร้างความรู้และความคิดเพื่อนำไปใช้ตัดสินใจ แก้ปัญหาในการดำเนิน

 ชีวิต และมีนิสัยรักการอ่าน

ตัวชี้วัด ท ๑.๑ ป. ๖/๓ อ่านเรื่องสั้นๆตามเวลาที่กำหนดและตอบคำถามจากเรื่องที่อ่าน

จุดประสงค์การเรียนรู้

1. สรุปความสำคัญจากเรื่องสั้นที่อ่านได้
2. นำแนวคิดไปประยุกต์ใช้ในชีวิตประจำวันได้
3. นักเรียนมีจินตนาการตามโวหารและบรรยากาศในเรื่อง

สาระสำคัญ

 การอ่านวรรณคดีตอนสั้นๆ เป็นการฝึกทักษะในการอ่านได้อย่างสัมฤทธิ์ผล ฝึกการจับใจความและข้อคิดของเรื่อง นักเรียนรู้จักนำข้อคิดไปประยุกต์ใช้ในชีวิตประจำวัน และมีอารมณ์ร่วมไปกับบทประพันธ์

สาระการเรียนรู้

 ๑.ความรู้จากเรื่องขุนช้างขุนแผน ตอนกำเนิดพลายงาม

 ๒.ทักษะ /กระบวนการ/ กระบวนการคิด

สมรรถนะสำคัญ

1. ความสามารถในการสื่อสาร
2. ความสามารถในการคิด
3. ความสามารถในการอ่าน
4. ความสามารถในการจับใจความและตีความ

คุณลักษณะอันพึงประสงค์

1. มีวินัย
2. ใฝ่เรียนรู้
3. มุ่งมั่นในการทำงาน
4. รักความเป็นไทย

การจัดกิจกรรมการเรียนรู้

 ขั้นนำเข้าสู่บทเรียน

1. คุณครูและนักเรียนร่วมกันพูดคุยเกี่ยวกับเรื่องขุนข้างขุนแผนในตอนก่อนหน้า ๑๐ นาที
2. คุณครูซักถามความรู้ที่ได้จากบทที่แล้ว และสุ่มถาม ๑๐ นาที

ขั้นสอน

1. ครูให้นักเรียนทุกคนอ่านเรื่องย่อ ของขุนช้างขุนแผน ตอนกำเนิดพลายงาม ๒๐ นาที
2. คุณครูให้นักเรียนเขียนสรุปเรื่องราวที่อ่าน และเลือกตัวละครที่สนใจในบท เพื่อวิเคราะห์ลักษณะตัวละครนั้นๆ 30 นาที
3. ครูสุ่มนักเรียนจำนวน ๕ คน ออกมานำเสนอผลงานหน้าชั้นเรียน โดยใช้เวลาคนละ ๓๐ นาที

ขั้นสรุป

ครูและนักเรียนสรุปร่วมกันเกี่ยวกับความรู้และข้อคิดที่ได้จากการอ่านเรื่องขุนช้างขุนแผน ตอน กำเนิดพลายงาม

 สื่อและแหล่งการเรียนรู้

1. ใบงานที่๑ การสรุปใจความสำคัญของเรื่องสั้นที่อ่าน

การวัดและประเมินผล

การอ่านเรื่องสั้น

|  |  |  |  |  |
| --- | --- | --- | --- | --- |
| รายการ | ดีมาก (๔) | ดี (๓) | พอใช้ (๒) | ปรับปรุง (๑) |
| การอ่านเรื่องขุนช้างขุนแผน ตอน กำเนิดพลายงาม  | ระบุตัวละคร ฉาก เหตุการณ์สำคัญ แก่นของเรื่องและข้อคิดที่ได้รับจากเรื่อง | ระบุตัวละคร ฉาก เหตุการณ์สำคัญ และแก่นของเรื่อง | ระบุตัวละคร ฉาก และเหตุการณ์สำคัญของเรื่อง | ระบุตัวละครและฉากของเรื่อง |